ยังไปต่อ ESSO บวกกว่า 2% แม้ผู้บริหารปัดข่าวเทกฯ
ยังไปต่อ ESSO บวกกว่า 2% แม้ผู้บริหารปัดข่าวเทกฯ โดยปิดตลาดภาคเช้าราคาอยู่ที่ 12.80 บาท บวก 0.30 บาท หรือ 2.40% สูงสุดที่ 13.20 บาท ต่ำสุดที่ 12.60 บาท ด้วยมูลค่าซื้อขาย 1.05 พันล้านบาท ด้าน บล.ธนชาต แนะซื้อเก็งกำไร
7 พ.ย. 2559

ผู้สื่อข่าวรายงานว่า ราคาหุ้นบริษัท เอสโซ่ (ประเทศไทย) จำกัด (มหาชน) หรือ ESSO โดยปิดตลาดภาคเช้าราคาอยู่ที่ 12.80 บาท บวก 0.30 บาท หรือ 2.40% สูงสุดที่ 13.20 บาท ต่ำสุดที่ 12.60 บาท ด้วยมูลค่าซื้อขาย 1.05 พันล้านบาท ขณะที่ดัชนีหุ้นไทยโดยรวมบวก 1.08%

โดยราคาหุ้น ESSO ปรับตัวขึ้นแรงอย่างต่อเนื่องซึ่งก่อนหน้านี้มีรายงานถึงข่าวลือว่ามีกลุ่มทุนใหม่เล็งเทกโอเวอร์บริษัท ทั้งนี้ ล่าสุด ผู้บริหารออกมาปฏิเสธข่าวลือนี้แล้วว่าไม่เป็นความจริง
ขณะที่ บล.ธนชาต ระบุในบทวิเคราะห์ แนะนำซื้อเก็งกำไร ESSO โดยกลุ่มโรงกลั่นจะยัง Outperform ตลาดต่อ ค่าการกลั่น (GRM) ที่ปรับสูงขึ้นมาที่ระดับ US$8-9/bbl และคาดว่าจะทรงตัวในระดับสูงช่วงปลายปีนี้ เป็นปัจจัยบวกต่อกำไรหุ้นกลุ่มโรงกลั่นในไตรมาส 4/59 (ถึงเป้าหมายพื้นฐานที่ 11.50 ไปแล้ว แต่ยัง Discount จาก NAV 48% สูงกว่าโรงกลั่นอื่นๆ ที่ Discount 30-35%)